Воде на копну

Воде на копну деле се на површинске и подземне.

Вода у пукотинама у шупљинама у Земљиној кори је **подземна вода** или **издан**.

Место на коме подземна вода избија на површину је извор. Типови извора су:

* врела – извори у крашким теренима
* минерални – вода садржи више од 1 грама растворених минералних материја у 1 литру
* топли (термални) – температура воде је виша од 20оC
* термоминерални - садржи више од 1 грама растворених минералних материја у 1 литру и температура воде је виша од 20оC
* гејзири – повремени извори вреле воде

Површинске воде су реке, језера. Мочваре, језера, ледници иснежни покривач.

**Река** је маса воде која тече речним коритом. **Извор реке** је место где река настаје. Место где се река завршава је **ушће**. Према облику, ушћа могу бити: нормална, делте (разграната) и естуари. Планинске реке теку брзо, имају уске долине и велику снагу воде. Равничарске реке теку споро, имају плитко и широко корито, кривудају и праве речне **меандре** (кривине, окуке).

Главна река са свим својим притокама чини **речни систем**. **Речни слив** је територија са које све воде (од притока и падавина) отичу у једну реку. Све реке на некојнтериторији чине **речну мрежу**.

**Језера** су удубљења на кпону испуњена водом. Према постанку језера делимо на природна и вештачка.

Приодна језера су према постанку:

* тектонска – настају тектонским покретима
* ледничка – настају радом ледника
* крашка – настају у крашким теренима
* речна – настају радом река у напуштеним меандрима
* еолска – настају радом ветра

**Вештачка језера** настају радом човека, тако што човек гради брану у речном кориту и преграђује речни ток.

**Ледник** је маса леда која настаје изнад снежне границе (линија изнад које су температуре ваздуха целе године испод 0оC.